
SC2022- 30192/05.12.2022          
REFERAT DE APROBARE A PROIECTULUI DE HOTĂRÂRE
privind aprobarea actului adițional de modificare/completare a Acordului de cooperare încheiat între Municipiul Timișoara și Fundația „Eta2u” 

Prin Hotărârea Consiliului Local al Municipiului Timișoara nr.61/23.02.2021 a fost  aprobat Acordul de cooperare încheiat între Municipiul Timișoara și Fundația „Eta2u”,  având ca obiect realizarea unui serviciu de monitorizare a calității aerului utilizând stații compacte de monitorizare a calității - senzori electronici, care comunică wireless prin protocolul LoRaWAN, utilizând rețeaua Fundației „Eta2u” - LoRaTIM și o aplicatie web pentru prezentarea datelor către publicul interesat. 

Prin acordul de cooperare s-a aprobat realizarea serviciului de monitorizare a calității aerului în 16 puncte, pentru următorii parametrii: 
· Date meteo: temperatura, umiditate relativă (UR), 
· Concentrații ale poluantului  PM2.5 și PM10, exprimate în micrograme/metru cub (µg/m3).
În conformitate cu prevederile acordului de cooperare, prin adresa transmisă prin poșta electronică, înregistrată la  Primăria Municipiului Timișoara cu nr.SC2022-24805/07.10.2022, Fundaţia „Eta2u” propune suplimentarea numărului de stații de bază LoRaWAN,  cu următoarele locații în care se vor amplasa 11senzori:

1. Calea Ghirodei cu Str. Bobalna
2. Str. Avram Imbroane cu Str. Renasterii
3. Calea Dorobantilor cu Aleea Padurea Verde
4. Str. Bujorilor cu Str. Chisodei
5. Calea Timisorii cu Bul. Aviatiei
6. Str. Martir Cornel Popescu (1918) cu Str. Parcului
7. Calea Bogdanestilor cu Str. Dunarea
8. Str. Locotenent Ovidiu Balea cu Str. Grigore Alexandrescu
9. Calea Torontalului cu Str. Grigore Alexandrescu
10. Strada Proclamatia de la Timisoara cu Piata Sfantul Gheorghe
11. Direcția de Evidență a Persoanelor Timișoara
Potrivit datelor puse la dispoziție de Fundaţia „Eta2u”,  Echipamentul  Stație de Baza LoRaWAN  este conectat prin sursa de alimentare de 55V/0,6A la rețeaua de curent alternativ între 100V si 220V și consumă maxim 0,67A.  
Dimensiunile de gabarit  al unui dispozitiv sunt:  L:230 x W:200 x H:68 mm.

Un echipmant fără sursă de alimentare greutatea este 2,05 kg. Cu sursa de alimentare și antenă, greutatea totala este de 3,2 kg. 
Modalitatea de prindere se stabilește în funcție de suportul de care se dorește a fi fixat. Pe stâlpi se fixează cu coliere, pe perete cu șuruburi etc.
Echipamentul este de tipul IP67 (rezistent la intemperii). 

Echipamentul  este proiectat să funcționeze în domeniul de temperatură : -40ºC ~ 60ºC

Pentru acuratețea măsurătorilor se recomandă amplasarea dispozitivelor la o înalțime de 6-8 m față de sol cu diponibiltatea alimentării din Tabloul stradal de iluminat public (220V).
Fundația „Eta2u” va asigura cheltuielile cu privire la alocarea sonzorilor electronici – care vor fi și vor rămâne proprietatea fundației și a funcționării întregii rețele, respectiv a serviciului de monitorizare, potrivit propunerii de colaborare.

În conformitate cu prevederile art.129 alin. (2), lit. e) și alin.9 lit. (a) din Ordonanța de Urgență a Guvernului nr.57/2019 privind Codul administrativ, consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale, în cazul în speță cooperarea interinstituțională pe plan intern, local. În aceste condiții, consiliul local hotărăște, în condițiile legii, cooperarea cu o persoană juridică română – Fundația „Eta2u”, în vederea finanțării și realizării în comun a unui proiect de mediu, de interes public local.

Având în vedere cele menţionate mai sus, considerăm necesară și oportună promovarea proiectului de hotărâre privind aprobarea actului adițional de modificare/completare a Acordului de cooperare încheiat între Municipiul Timișoara și Fundația „Eta2u”. 

